Diari Oficial de la Generalitat Valenciana


Sumari del DOGV 4342, del 24-09-2002 (2002/9798)

ORDE de 19 d'agost de 2002, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, a diversos centres docents privats.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4342

Data del DOGV
:   24-09-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9798


Data del document
:   19-08-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * centre d'ensenyament
    * ensenyament privat

ORDE de 19 d'agost de 2002, de la Conselleria de Cultura i Educació, per la qual es modifica l'autorització, en els nivells educatius que s'especifiquen en l'annex, a diversos centres docents privats. [2002/9798]
  
Els expedients han sigut iniciats pels representants de la titularitat dels centres privats que s'assenyalen en l'annex, en sol·licitud de modificació de l'autorització en els nivells educatius que s'hi especifiquen.
  
La Direcció General de Centres Docents ha declarat, mitjançant resolucions individualitzades per a cada centre, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient ha sigut tramitat per la Direcció Territorial de València i inclou informe favorable de la Unitat Tècnica de Construccions, i la relació de professors i titulacions respectives amb l'informe corresponent de la Unitat d'Inspecció Educativa o, si s'escau, el compromís d'aportar-la abans de l'inici de les activitats educatives corresponents.
  
Atès que tots els centres tenen autorització d'obertura i funcionament en els nivells educatius que es modifiquen.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 777/98, de 30 d'abril sobre ordenació de la formació professional (BOE de 8 de maig), el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en els nivells educatius que s'hi indiquen, a cadascun dels centres que s'assenyalen en l'annex, en els termes que s'hi especifiquen.
  
Disposició addicional primera
  
Els centres que no hi hagen aportat la relació de professors i les titulacions respectives hauran de fer-ho davant la Direcció Territorial de Cultura i Educació de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Disposició addicional segona
  
La present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar del sendemà de la notificació o publicació, segons corresponga.
  
València, 19 d'agost de 2002
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: Nuestra Señora de Fátima
  
Titular: Arquebisbat de València
  
Domicili: c/ Nostra Senyora de Fàtima, 3
  
Localitat: Sueca
  
Província: València
  
Codi: 91390681
  
Modificació que s'autoritza:
  
- S'amplia l'autorització d'Educació Especial, suport a la integració, en una unitat, de manera que el centre queda configurat, en la seua totalitat, amb la següent composició:
  
- 3 unitats d'Educació Infantil, segon cicle, amb 75 llocs escolars
  
- 6 unitats d'Educació Primària, amb 150 llocs escolars
  
- 4 unitats d'Educació Secundària Obligatòria, amb 120 llocs escolars
  
- 2 unitats d'Educació Especial (suport a la integració) amb 30 llocs escolars.
  
Centre: Nuestra Señora de La Salud
  
Titular: Hermanos Maristas
  
Domicili: Partida Berca, s/n
  
Localitat: Algemesí
  
Província: València
  
Codi: 50662875
  
Modificació que s'autoritza:
  
- S'amplia l'autorització d'Educació Infantil, segon cicle, en 3 unitats, de manera que el centre queda configurat, en la seua totalitat, amb la següent composició:
  
- 9 unitats d'Educació Infantil, segon cicle, amb 225 llocs escolars
  
- 18 unitats d'Educació Primària, amb 450 llocs escolars
  
- 12 unitats d'Educació Secundària Obligatòria, amb 360 llocs escolars
  
Centre: Centro de Hostelería y Turismo de Valencia
  
Titular: Escuela de Hostelería y Turismo de Valencia, SL.
  
Domicili: c/ Corretgeria, 28
  
Localitat: València
  
Província: València
  
Codi: 29558953
  
Modificació que s'autoritza:
  
- S'amplia l'autorització de Formació Professional Específica, en tres grups, de manera que el centre queda configurat, en la seua totalitat, amb la següent composició:
  
\* Família Hoteleria i Turisme:
  
- 2 grups de Tècnic en Cuina, amb 60 llocs escolars en torn de matí.
  
- 1 grup de Tècnic en Servicis de Restaurant i Bar, amb 30 llocs escolars en torn de matí.
  
- 1 grup de Tècnic en Pastisseria i Forneria, amb 30 llocs escolars en torn de vesprada.
  
- 2 grups de Tècnic Superior en Restauració, amb 40 llocs escolars, un grup en torn de matí i un grup en torn de vesprada.
  
- 1 grup de Tècnic Superior en Allotjament, amb 20 llocs escolars en torn de vesprada.
  
- 1 grup de Tècnic Superior en Informació i Comercialització Turístiques, amb 20 llocs escolars en torn de vesprada.
  
- 1 grup de Tècnic Superior en Agències de Viatges, amb 20 llocs escolars en torn de matí.